Шакшука
Шакшу́ка (Ӏаьр. شكشوكة‎‎; Ӏеб. שקשוקה‎) — Израилан, дукхаха болчу Ӏаьрбийн мехкийн, Азербайджанан кухнешкара (азерб. Pomidor yumurta) помидорийн берам чохь каьрзина, кӀуон бурч, хох, чамбийриш тоьхна хӀоьэх дина даар, Юу мартан бепигца йа питаца. Дааран даймохк лору Тунис, израилан кухне кхаьчна МагӀрибан мехкашкара (МагӀриб, Алжазаир, Ливи, Тунис, Мавритани) бевллачу жуьгташца. Сихха шакшука дӀатаръелира фалафелаца а, хумусца а цхьаьна могӀаре хӀоьттина къоман даар хилла. Шакшукан хоьаш доцу бухах матбуха олу. Шакшука дукха агӀонаш болу, ша кепара даар ду. Цхьаццама олу иза чӀогӀа хала ду кечдан, кхечара — цул атта даар дагадогӀийла а йац, нагахь тӀехула йоьхьийн цастар диллина даьттанца бепиг дацахь. Кхин а шортта вариацеш ю шакшукан, тайп-тайпана нехчанашца, хасстоьмашца, йоьхьашца, кхин дӀа а. Хила ма-деззара рецепт юкъадогӀу: хӀоьаш, бецан даьтта йа зайтдаьтта, помидораш, кигара цестина хох, мерза бурч (бес-бесара хилча дика хуьлу), мерза чилин берам, кӀалд, чам-буц йа кинза, туьха, бурч, мерза паприка чомехь.